open-index/open-wikipedia-markdown huggingface dataset:
கீலுங் ஆறு

**கீலுங் ஆறு** () வட தாய்வானில் அமைந்துள்ள ஓர் ஆறாகும். பிங்கி மாவட்டத்தில் அமைந்துள்ள ஜிங்டொங் நகரில் வடமேற்குப் பகுதியில் உள்ள மலைகளில் இருந்து இவ்வாறு ஊற்றெடுக்கின்றது. இது பின்பு ரிஃப்ட் கணவாயில் விழுகின்றது. இறுதியில் இது தம்சுயு ஆற்றுடன் கலக்கின்றது. 

## மாசடைவு
கழிவுப் பொருட்கள், தொழில்துறை மாசு (சட்டவிரோதமான) என்பவற்றால் இது மாசுபடுத்தப்படுகின்றது. 

## நிகழ்வுகள்
பெப்ரவரி 04, 2015 அன்று டிரான்சுஆசியா ஏர்வேசு பறப்பு 235 இவ்வாற்றில் விழுந்து விபத்துக்குள்ளானது.

## மேற்கோள்கள்

பகுப்பு:தாய்வானின் ஆறுகள்
ஷர்ல்டோ கோப்லே

**ஷர்ல்டோ கோப்லே** () (பிறப்பு: 27 நவம்பர் 1973) என்பவர் தென்னாப்பிரிக்க நாட்டு நடிகர், தயாரிப்பாளர் மற்றும் திரைப்பட இயக்குநர் ஆவார். இவர் டிஸ்ட்ரிக்ட் 9, எலைசியம், யூரோபா ரிப்போர்ட், ஓல்ட்பாய், மலேபிசென்ட், சேப்பீ போன்ற திரைப்படங்களில் நடித்துள்ளார். இவர் பவர்ஸ் என்ற தொலைக்காட்சித் தொடரிலும் நடித்துள்ளார். இவர் நடித்த டிஸ்ட்ரிக்ட் 9 என்ற திரைப்படம் அகாதமி விருதுக்கு பரிந்துரைக்கப்பட்டது என்பது குறிப்பிடத்தக்கது.

## திரைப்படங்கள்
* 2009: டிஸ்ட்ரிக்ட் 9 
* 2010: தி ஏ-டீம் 
* 2013: எலைசியம் 
* 2013: யூரோபா ரிப்போர்ட் 
* 2013: ஓல்ட்பாய் 
* 2013: ஓபன் க்ரேவ் 
* 2014: மலேபிசென்ட் 
* 2015: சேப்பீ

## மேற்கோள்கள்

## வெளி இணைப்புகள்
* 

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தென்னாப்பிரிக்க தொலைக்காட்சி நடிகர்கள்
பகுப்பு:தென்னாப்பிரிக்க திரைப்பட நடிகர்கள்
தேவ் பட்டேல்

**தேவ் பட்டேல்** () (பிறப்பு: 23 ஏப்ரல் 1990) ஒரு இங்கிலாந்து நாட்டுத் திரைப்பட நடிகர் ஆவார். இவர் சிலம்டாக் மில்லியனயர், தி செகண்ட் பெஸ்ட் எசோடிக் மரிகோல்ட் ஹோட்டல், சேப்பீ போன்ற பல திரைப்படங்களில் நடித்துள்ளார். இவர் தி நியூஸ் ரூம் போன்ற தொலைக்காட்சித் தொடர்களிலும் நடித்துள்ளார்.

இவர் நடித்த சிலம்டாக் மில்லியனயர் என்ற திரைப்படம் மிகப் பெரிய அளவில் வெற்றி அடைந்ததன் மூலம் மிகவும் பரிச்சியமான நடிகர் ஆனார். இந்தத் திரைப்படம் பல அகாதமி விருதுகளை வென்றுள்ளது.

## ஆரம்பகால வாழ்க்கை
தேவ் பட்டேல் 23 ஏப்ரல் 1990ஆம் ஆண்டு லண்டன் இங்கிலாந்தில் பிறந்தார். இவரின் தந்தை ராஜ் மற்றும் தாய் அனித ஆவார்கள். இவர் இந்திய நாட்டைச் சேர்ந்த குஜராத்தி இனத்தைச் சேர்ந்தவர். இவர் இந்து மத நம்பிக்கை உள்ளவர்.

## திரைப்படங்கள்
* 2008: சிலம்டாக் மில்லியனயர்
* 2010: *The Last Airbender*
* 2012: *The Best Exotic Marigold Hotel*
* 2012: *About Cherry*
* 2014: *The Road Within*
* 2015: தி செகண்ட் பெஸ்ட் எசோடிக் மரிகோல்ட் ஹோட்டல்
* 2015: சேப்பீ
* 2016: த மேன் ஹூ நியூ இன்ஃபினிட்டி
* 2016: லயன் (தயாரிப்பில்)

## சின்னத்திரை
* 2007-2008: ஸ்கின்ஸ்
* 2009: மிஸ்டர் லெவன்
* 2012-2014: தி நியூஸ் ரூம்

## வெளி இணைப்புகள்
* 
*
*

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:ஆங்கிலேய நடிகர்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
லூசோன்

**லூசோன்** (*Luzon*) பிலிப்பீன்சிலுள்ள மிகப்பெரியதும் மக்கள்தொகை மிக்கதுமான தீவு. தீவுக் கூட்டத்தின் வடகோடியில் அமைந்துள்ள இத்தீவு, நாட்டின் பொருளியல், அரசியல் மையமாக விளங்குகின்றது. நாட்டின் தலைநகரம் மணிலா இத்தீவில் உள்ளது. 2010 கணக்கெடுப்பின்படி 48 மில்லியன்  மக்கள்தொகை உள்ள இத்தீவு நான்காவது மிகுந்த மக்கள்தொகை உடையத் தீவாக விளங்குகின்றது; இதற்கு முன்னதாக சாவகம், ஒன்சூ மற்றும் பெரிய பிரித்தானியா உள்ளன.

லூசோன் பிலிப்பீன்சின் மூன்று முதன்மை தீவுக்கூட்டங்களில் ஒன்றாகவும் குறிப்பிடப்படுகின்றது. அப்போது, லூசோன் தீவுடன்  வடக்கில் பாடனெசு, பாபுயன் தீவுகளும் கிழக்கில் போலிலோ தீவுகளும் தெற்கில் பரவியுள்ள கடன்டுவான்சு, மரின்டுக், மாசுபேட், ரொம்ப்ளான், மின்டோரோ மற்றும் பலவான் தீவுகளும் அடங்கி உள்ளன.
## மேற்சான்றுகள்

பகுப்பு:பிலிப்பீன்சின் புவியியல்
பகுப்பு:லூசோன்
விசயன் தீவுகள்

**விசயன் தீவுகள்** அல்லது **விசயசு** (*Visayas*) பிலிப்பீன்சின் மூன்று முதன்மையான தீவுக்கூட்டங்களில் ஒன்றாகும்; மற்றவை மின்டனாவ், லூசோன் ஆகும். விசயசு முதன்மையாக விசயன் கடலைச் சூழ்ந்துள்ள பல தீவுகளால் ஆனது; சூலு கடலின் வடகிழக்குக் கோடியாகவும் விசயசு கருதப்படுகின்றது. இத்தீவுக் கூட்டக் குடிகள் *விசயன்கள்* எனப்படுகின்றனர்.

## மேற்சான்றுகள்

பகுப்பு:பிலிப்பீன்சின் புவியியல்
பகுப்பு:தென்கிழக்காசியாவின் தீவுக்கூட்டங்கள்
பிறப்பு பதிவு மற்றும் இறப்பு சட்டம் 1969

**பிறப்பு மற்றும் இறப்பு பதிவு சட்டம், 1969** ஒவ்வொரு பிறப்பும், இறப்பும் பதிவு செய்யப்படவேண்டும் என அறிவுறுத்துகிறது. தமிழ் நாடு பிறப்பு மற்றும் இறப்பு பதிவு விதிகள் 2000 த்தின் படி  ஒவ்வொரு பிறப்பும், இறப்பும் பதிவு செய்யப்படுகிறது.

## பொறுப்பு அளிக்கப்பட்ட அதிகாரிகள்
* கிராம பஞ்சாயத்து: கிராம நிர்வாக அதிகாரிகள்
* நகர பஞ்சாயத்து: சுகாதார ஆய்வாளர்கள்/மேல் நிலை அதிகாரிகள்
* மாநகரம்/நகராட்சி பரப்பு: மண்டல சுகாதார ஆய்வாளர்கள்/மேல் நிலை அதிகாரிகள்
* தோட்டம்: தோட்டத்தின் மேலாளர்.

## கால அவகாசம்
* இருபத்தொன்று நாட்களுக்குள் பதிவு செய்யப்படும் பிறப்பு மற்றும் இறப்பு சான்றிதழ் இலவசமாக வழங்கப்படுகிறது.
* இருபத்தொன்று நாட்களுக்கு பின், ஆனால் முப்பது நாட்களுக்குள் பதிவு செய்யப்படுமானால் இரண்டு ரூபாய் தாமதக் கட்டணம் வசூலிக்கப்படுகிறது 
* ஓராண்டுக்குள் தெரிவிக்கப்படும் பிறப்பு அல்லது இறப்பு பதிவு செய்யப்பட அங்கீகாரம் பெற்ற அதிகாரியின் எழுத்து ஆணையுடன் ஐந்து ரூபாய் அபராதமாக வசூலிக்கப்படுகிறது
* ஒரு வருடத்திற்கு பிறகு பிறப்பு அல்லது இறப்பு பதிவுசெய்யப்பட வேண்டுமானால் முதல் வகுப்பு மேஜிச்டரட்டின் உத்தரவு கட்டாயம் தேவை. மேலும் தாமதத்துக்கான அபராதமாக பத்து ரூபாயும் வசூலிக்கப்படுகிறது

பகுப்பு:தமிழக அரசின் சட்டங்கள்
பகுப்பு:பிறப்பு
சமூகவியல்களுக்கான ஆய்வுமுறைகள் (நூல்)

**சமூகவியல்களுக்கான ஆய்வுமுறைகள்** எசு. இரத்தினம் எழுதிய நூலாகும்.

## நூலாசிரியர்
எசு. இரத்தினம், சேலம் அரசு கலைக்கல்லூரியில் பணிபுரியும் பேராசிரியர் ஆவார்.

## பதிப்பு விவரங்கள்
இந்நூலினை, நியூ செஞ்சுரி புக் அவுசு வெளியிட்டுள்ளது. இந்நூலின் முதற் பதிப்பு அக்தோபர் 2009 இல் வெளி வந்தது, பக்கங்கள் 175.

## நூலின் அறிமுகவுரை
இந்நூலின் அறிமுகவுரையை நூலாசிரியரே எழுதியுள்ளார். இந்நூல் சமூகவியல் துறை சார்ந்த மாணவர்களின் ஆய்வுமுறைக் கல்விக்கான நூல் என்று குறிப்பிட்டுள்ளார்.

## நூல் உள்ளடக்கம்
இந்நூலில் பதினேழு இயல்கள் உள்ளன. கல்லூரி, பல்கலைக்கழகத்தைச் சார்ந்த சமூகவியல் மாணவர்கள் எவ்வாறு தங்கள் பாடத்திட்டம் சார்ந்த ஆய்வுகளை முன்னெடுக்க வேண்டும் என்பதை ஆசிரியர் விவரித்துள்ளார்.

நூலாசிரியர் பின்வரும் இயல் வகைமையின்படி நூலை விளக்கியுள்ளார், 
# ஆய்வு முறைமையில் இயல்புகளும், முக்கியத்துவமும், 
# ஆய்வுகளின் வகைகள், 
# ஆராய்ச்சிகளின் முக்கியத்துவம், 
# ஆய்வுத் தலைப்பினைத் தேர்ந்தெடுத்தல், 
# சமுதாய ஆய்வுகளில் கோட்பாடுகளும் உண்மைகளும், 
# கருதுகோள் உத்தேச முடிவு- புனைகோள், 
# ஆய்வு வடிவமைப்பு, 
# கூறு வடிவமைப்பு, 
# விவரம் திரட்டுதல் 
# அளவை நுட்பங்கள், 
# விவரங்களை முறைப்படுத்துதலும் பகுப்பாய்வு செய்தலும், 
# விவரங்களை பகுப்பாய்வு செய்தலும், பொருள் அறிதலும், 
# ஆய்வறிக்கை தயாரித்து அளித்தல், 
# துணை நூற்பட்டியல் 
# சுருக்க விளக்கங்கள், 
# அடிக்குறிப்புகள், 
# கணிப்பொறி ஆய்வுகளில் கணினியின் பங்கு.

ஒவ்வொரு இயலிலும் அதன் துணைத் தலைப்புகளிலும் ஆசிரியர் சான்றுகளுடன் சமூகவியல் ஆய்வுகளை முன்னெடுப்பதற்கான அடிப்படை விவரங்களை வழங்கியுள்ளார்.

## மேள்கோள்கள்

பகுப்பு:2009 தமிழ் நூல்கள்
பகுப்பு:சமூகவியல் தமிழ் நூல்கள்
இந்தியத் தாய்

**இந்தியத் தாய்** (இந்தி,  சமசுகிருதம்: **பாரத மாதா** , *Bhārata Mātā*), ***மதர் இந்தியா***, அல்லது *பாரதாம்பா* (சமசுகிருதம்: ) என்பது இந்தியாவை அன்னை வடிவாக உருவகப்படுத்தி பாவித்தலைக் குறிக்கும்.  ஏதோ ஒன்றின் காரணமாக நாட்டை நபராக அடையாளப்படுத்துவதாகும். இந்தியப் பண்பாட்டின் அனைத்து பெண் கடவுளரின் குணங்களை ஒன்றிணைத்து, குறிப்பாக துர்க்கையின் வடிவத்தை ஒத்து உருவாக்கபட்டவளாவார். பொதுவாக இந்திய அன்னை காவி வண்ண அல்லது மூவண்ண புடவை அணிந்து இந்தியத் தேசியக் கொடியை ஏந்தியவாறு அமைக்கப்படுகிறார்; சில நேரங்களில்  சிங்கத்துடன் காட்டப்படுகின்றார்.

## வரலாற்றுப் பின்னணி
19வது நூற்றாண்டின் இறுதியில் இந்திய விடுதலை இயக்கத்தின் அங்கமாக பாரத மாதாவின் உருவம் தீட்டப்பட்டது. 1873இல்  முதன்முதலாக கிரண் சந்திர பானர்ஜியின் *பாரத் மாதா* என்ற நாடகம் நடத்தப்பட்டது. 1882இல் எழுதப்பட்ட பங்கிம் சந்திர சாட்டர்ஜியின் *ஆனந்தமடத்தில்* "வந்தே மாதரம்" பாடல் இடம் பெற்றது. இது விரைவிலேயே விடுதலை இயக்கத்தின் பாடலாக அமைந்தது.

இதன் உருவகத்தை விவரித்த பிபின் சந்திர பால் இந்து மெய்யியல் வழக்கங்களுடனும் வழிபாட்டு முறைமைகளுடனும் ஒருங்கிணைத்தார். இந்த உருவகம் அனைத்து இந்துக் கொள்கைகளையும் தேசியத்தையும் அடையாளப்படுத்தியது.

அபனிந்தரநாத் தாகூர் பாரத மாதாவை காவி உடையில் தேவியாக, நான்கு கைகளில் வேதங்கள், நெற்கற்றை, செபமாலை, வெள்ளைத் துணி ஏந்தியவாறு ஓவியம் தீட்டினார்.  விடுதலைப் போராட்டத்தின் போது இந்தியர்களிடையே தேசிய உணர்வை உருவாக்க பாரத மாதா உருவகம் பயன்படுத்தப்பட்டது.

## சிறப்பு
பாரத மாதா கோவில்கள் எழுப்பப்பட்டுள்ளன; 1936இல் மகாத்மா காந்தி திறந்து வைத்த பாரத மாதா கோயில் காசி பல்கலைக்கழகத்தில் உள்ளது. 1983இல் விசுவ இந்து பரிசத்தால் கட்டப்பட்டு, இந்திரா காந்தியால் திறக்கப்பட்ட பாரத மாதா கோயில் அரித்வாரில் உள்ளது.

இந்தியாவைக் கடவுளாக சித்தரிப்பதால் தேசப்பற்றையும் கடந்து அனைத்து இந்தியர்களும் தேசப் பாதுகாப்பில் பங்கேற்பதைத் தங்கள் சமயக் கடமையாகக் கொள்ள வேண்டும் என்பது வலியுறுத்தப்படுகின்றது.

*பாரத் மாதா கி ஜெய்’* ("இந்திய அன்னைக்கு வெற்றி") என்பது இந்தியத் தரைப்படையின் முழக்கமாக இருந்து வருகின்றது.

## இதனையும் காண்க
* பாரத மாதா கோயில்

## மேற்சான்றுகள்

## வெளியிணைப்புகள்

* 
* Patriotic fervour  The Hindu, August 17, 2003.
* The life and times of Bharat Mata Sadan Jha, Manushi, Issue 142.
* Bharat Mata Images Prof. Pritchett, Columbia University

பகுப்பு:இந்திய தேசியச் சின்னங்கள்
பகுப்பு:இந்திய விடுதலைப் போராட்டம்
பகுப்பு:இந்து பெண் தெய்வங்கள்
பகுப்பு:இந்து தேசியம்
தேசிய நபராக்கம்

**தேசிய நபராக்கம்** (*national personification*) என்ற கருதுகோள் ஓர் நாட்டிற்கோ அதன் மக்களுக்கோ  மாந்தவுருவகம் தருவதாகும்; இது அந்நாட்டைக் குறித்த கேலிச் சித்திரங்களிலும் பரப்புரைகளிலும் பயன்படுத்தப்படும்.

துவக்கதில் மேற்கத்திய உலகில், அறிவு மற்றும் போர்க் கடவுளான மினர்வா/அத்தீனாவின் தேசிய உருவாக்கத்தையும்  உரோமை மாநிலத்தின் இலத்தீன் பெயரையும் கொண்டு வடிவமைக்கப்பட்டிருந்தது.  இவற்றிற்கு எடுத்துக்காட்டுகளாக பிரித்தானியா, செருமானியா, ஐபெர்னியா, ஹெல்வெதியா மற்றும் போலோனியா ஆகியோரைக் கூறலாம்.  சாதாரண மனிதன் அல்லது குடிமகனை கொண்ட உருவகங்களுக்கு—நாட்டை உருவகப்படுத்தாது—  இடாய்ச்சு மிகெல் மற்றும்  ஜான் புல்லைக் காட்டாகக் கொள்ளலாம்.

தேசிய நபராக்கமும் தேசியச் சின்னமும் ஒன்றல்ல; சில நாடுகளில் மாந்தவுருவகமல்லாது தேசிய விலங்குகள்  நாட்டைக் குறிக்கப் பயன்படுத்தப்படுகின்றன.

## காட்சிக்கூடம்

## மேற்சான்றுகள்

## வெளியிணைப்புகள்

* A scholarly case study of the evolution of Deutscher Michel
* Kirsten Stirling: "The Image of the Nation as a Woman in Twentieth Century Scottish Literature"

பகுப்பு:தேசியச் சின்னங்கள்
சூழற் பொருளியல்

**சூழற் பொருளியல்** (Environmental Economics) என்பது, சூழல் சார்ந்த விடயங்களுடன் தொடர்புடைய, பொருளியலின் துணைத் துறைகளுள் ஒன்று. தேசிய பொருளியல் ஆய்வு நிறுவனத்தின் சூழற் பொருளியல் திட்டத்தின்படி, சூழற் பொருளியல், தேசிய மற்றும் உள்ளூர்ச் சூழற் கொள்கைகளின் பொருளியற் தாக்கங்கள் குறித்த கோட்பாட்டு அல்லது செயலறிவு சார்ந்த ஆய்வுகளை முன்னெடுக்கிறது. வளி மாசடைதல், நீரின் தரம், நச்சுப் பொருள்கள், திண்மக் கழிவு, புவி சூடாதல் போன்றவை தொடர்பான மாற்றுச் சூழற் கொள்கைகளின் செலவின வரவினங்கள் போன்றன இத்துறையின் ஆய்வுகளில் அடங்கும் குறிப்பான விடயங்கள்.

பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்தும் உயிர்ச்சூழற் பொருளியலில் இருந்து சூழற் பொருளியல் வேறுபட்டது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள்.

## குறிப்புகள்

பகுப்பு:பொருளியல்
மட்டி (வாழை)

**மட்டி ** என்பது வாழையின் ஓர் இனம். மட்டி வாழைப்பழம் அளவில் சிறியது. இது கன்னியாகுமரி மாவட்டத்தில் அதிகம் விளைகிறது. இது மற்ற வாழைப்பழங்களை விட இனிப்பு சுவை மிகுந்து காணப்படுகிறது.  இது இந்த மாவட்ட பேச்சிப்பாறை உள்பட்ட மலைப்பகுதிகளில் பயிரிடப்படுகிறது. இதற்கு இப்போது புவிசார் குறீயீடு வழங்ஙகப்பபட்டுள்ளது.  

## பயிரிடல்

வாழை பத்து மாதங்ககளில் பலன் தரும். இந்த மட்டி வாழை பலன் தர 12 மாதங்கள் ஆகும். இந்த வாழையின் தாரில் காய்கள் அதிகமாகவும், நெருக்கமாகவும் இருக்கும். 

மஞ்சள் மட்டி, செம்மட்டி, நெய்மட்டி, கருமட்டி, வால்மட்டி என்று இந்த மட்டி வாழையில் பல வகைகள் உண்டு. 

கன்னியாகுமரி மாவட்டத்தில் ஐந்து ஆயிரம் ஹெக்டேர் நிலத்தில் வாழை பயிரிடப்படுகிறது.  இதில் 5 சதவீதம் நிலப்பரப்பில் மட்டுமே மட்டி வாழை பயிரிடப்படுகிறது.  
## பயன்கள்
இதில் மாவுத்தன்மை மிகுதியாக காணப்படுவதால் சிறுகுழந்தைகளுக்கு அதிகம் கொடுக்கப்படுகிறது.

### ஆதாரங்கள்

*வாழைப்பழ வகைகள் 
*மட்டி
*மட்டிப் பழம்

பகுப்பு:வாழையினங்கள்
லேக் பெல்

**லகே பெல்** (*Lake Bell*, பிறப்பு: மார்ச் 24, 1979)  ஒரு அமெரிக்க நாட்டுத் திரைப்பட நடிகை மற்றும் குரல் நடிகை ஆவார். இவர் பிளாக் ராக், மில்லியன் டாலர் ஆர்ம், தி கப் போன்ற பல திரைப்படங்களில் நடித்துள்ளார். இவர் பல தொலைக்காட்சித் தொடர்களிலும் நடித்துள்ளார்.

## மேற்கோள்கள்

## வெளி இணைப்புகள்
* 
* 
* 
*

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க தொலைக்காட்சி இயக்குனர்கள்
பகுப்பு:அமெரிக்க குரல் நடிகைகள்
பகுப்பு:யூத நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
ஸ்டெர்லிங் ஜெரின்ஸ்

**ஸ்டெர்லிங் ஜெரின்ஸ்** (*Sterling Jerins*, பிறப்பு: மே 6, 2004) ஒரு அமெரிக்க நாட்டுத் திரைப்பட நடிகை  ஆவார். இவர் வேர்ல்ட் வார் ஜி, வேர்ல்ட் வார் ஜி, லுள்ளபி, தி கப் போன்ற பல திரைப்படங்களில் நடித்துள்ளார். இவர் ரோயல் பெயின்ஸ், டிசெப்ஷன் போன்ற தொலைக்காட்சி தொடர்களிலும் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குழந்தை நட்சத்திரங்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பெரியார் கணினி (நூல்)

**பெரியார் கணினி** என்னும் நூல் பேராசிரியர் மா. நன்னன் அவர்களின் ஆக்கம் ஆகும். இந்நூலில் பெரியாரின் கருத்துகள் காலவரிசையிலும்,பொருள்வரிசையிலும் திரட்டப்பட்டுள்ளன. ஆய்வாளர்களுக்கு அவர்களின் பணியை எளிதாக்கும் விதத்தில் இந்நூல் உள்ளது. இந்நூலை கையாள வசதியாக இருதொகுதிகளாகக் கட்டமைக்கப்பட்டுள்ளது. முதற்பதிப்பாக 1996 மார்சில் பூம்புகார் பதிப்பகம் வெளியி்ட்டது.இரண்டாம் பதிப்பாக ஞாயிறுபதிப்பகம் 1998 இல் வெளியிட்டுள்ளது.

## நூலின் அமைப்பு

முதற் பகுப்புகள், அவற்றின் துணைப் பகுப்புகள், சில துணைப் பகுப்புகளுக்குக் கிளைப் பகுப்புகள் என வகுத்துக் கொண்டு பெரியாரின் கருத்துகள் திரட்டப்பட்டுள்ளன. முதற் பகுப்புகள் மட்டும் அகரவரிசையில் அடுக்கப்பட்டுள்ளன. பெரியாரின் கருத்துக் கனிகள் யாவும் அவை வெளிவந்த கால அடிப்படையில் அடுக்கப்பட்டுள்ளன. சான்றாகக் கடவுள்பற்றிப் பெரியார் 1929 இல் என்ன சொன்னார்; 1930, 42, 55, போன்ற பிற காலங்களில் அவர் அதுபற்றி எத்தகைய கருத்துகளை வெளியிட்டார் என்பனவற்றை முறைப்படி அறிந்து கொள்ள இது தோதாக இருக்கக்கிறது. மதுவிலக்கு தேவை என்று பேசிய பெரியார் பிற்காலத்தில் அதற்கு மாறாகப் பேசி இருப்பதையும் அறியலாம். 

## தொகுப்புகளின் எண்ணிக்கை

இதில் மொத்தம் பெரியாரின் கருத்துகள் 48 தலைப்புகளில் முதற் பகுப்புகளாகவும், பிறகு 309 துணைப்பகுப்புகளும்,11 கிளைப்பகுப்புகளும் அடங்கியுள்ளன. இம் மூவகைப் பகுப்புகளிலுமாக மொத்தம் 4884 கருத்துக் கனிகள் அடங்கியுள்ளன.  

## குறிப்புகள்

பகுப்பு:1996 தமிழ் நூல்கள்
பகுப்பு:மா. நன்னன் நூல்கள்
உயிர்ச்சூழற் பொருளியல்

**உயிர்ச்சூழற் பொருளியல்** (Ecological economics) என்பது, ஒரு பல்துறை சார்ந்த ஆய்வுத் துறை ஆகும். இது, காலம் மற்றும் இடம் சார்ந்த வகையில், மனிதப் பொருளியலும் இயற்கைச் சூழியல் முறைமையும் ஒன்றுடன் ஒன்று தங்கியிருப்பதையும், ஒன்றைச் சார்ந்து ஒன்று வளர்ச்சியடைவதையும் ஆய்வு செய்வதை நோக்கமாகக் கொண்டது. இது, பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்துவதன் மூலம், சூழலின் முக்கிய பொருளியற் பகுப்பாய்வான சூழற் பொருளியலில் இருந்து வேறுபடுகிறது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள். இதன்படி, உயிர்ச்சூழற் பொருளியலாளர் வலுவான பேண்தகைமையை வலியுறுத்துவதுடன், இயற்கை மூலதனத்தை மனிதன் உருவாக்கும் மூலதனத்தினால் பதிலிட முடியும் என்னும் நிலைப்பாட்டையும் மறுதலிக்கின்றனர்.

உயிர்ச்சூழற் பொருளியல் துறை, ஐரோப்பிய, அமெரிக்கக் கல்வியாளர்களின் ஆக்கங்களினாலும், அவர்களின் ஒருங்கிணைந்த நடவடிக்கைகளினாலும், ஒரு நவீன இயக்கமாக உருவானது. தொடர்புடைய துறையான பசுமைப் பொருளியல் என்பது அரசியல் சார்ந்து பயன்படுத்தப்படும் இதன் ஒரு வடிவம் ஆகும்.

## குறிப்புகள்

பகுப்பு:பொருளியல்
தம்பையா ஏகாம்பரம்

**தம்பையா ஏகாம்பரம்** (*Thambiah Ehambaram*, 12 அக்டோபர் 1913. – 22 மார்ச் 1961) இலங்கைத் தமிழ் அரசியல்வாதியும், நாடாளுமன்ற உறுப்பினரும், திருகோணமலை நகரசபைத் தலைவரும் ஆவார்.

திருகோணமலை நகரசபையில் 15 ஆண்டுகளுக்கும் மேலாக உறுப்பினராகப் பணியாற்றிய ஏகாம்பரம் பல ஆண்டுகள் நகரசபைத் தலைவராகவும் இருந்துள்ளார். இவர் இலங்கைத் தமிழரசுக் கட்சியின் சார்பில் இலங்கையின் கிழக்கு மாகாணத்தில் மூதூர் இரட்டை-உறுப்பினர் தொகுதியில் மார்ச் 1960 நாடாளுமன்றத் தேர்தலில் போட்டியிட்டு அத்தொகுதியின் முதலாவது உறுப்பினராகத் தெரிவு செய்யப்பட்டு நாடாளுமன்றம் சென்றார். சூலை 1960 தேர்தலில் இவர் மீண்டும் முதலாவது உறுப்பினராகத் தெரிவு செய்யப்பட்டார். இவர் பதவியில் இருக்கும் போதே 1961 மார்ச் 22 இல் காலமானார்.

### தேர்தல் வரலாறு

## மறைவு
1961 மார்ச் 22 அன்று திருகோணமலை கச்சேரி வாயிலில் நடைபெற்ற சத்தியாக்கிரக இயக்கத்தில் கலந்து கொண்டு வீடு திரும்பிய ஏகாம்பரம் அவரது வீட்டிலேயே திடீரென மாரடைப்பு ஏற்பட்டுத் தனது 47-வது அகவையில் காலமானார்.

## மேற்கோள்கள்

பகுப்பு:1913 பிறப்புகள்
பகுப்பு:1961 இறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:மூதூர் நபர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
காளி என். ரத்தினம்

**காளி என். ரத்தினம்** (பிறப்பு:1897 - இறப்பு: ஆகஸ்ட், 1950) மேடை நாடக நடிகராகவும், தமிழ்த் திரைப்படங்களில் நகைச்சுவை நடிகராகவும் நடித்தவர். இவர் *மதுரை ஒரிஜினல் பாய்ஸ் கம்பெனி* எனும் நாடக நிறுவனத்தில் ஏறத்தாழ 27 ஆண்டுகள் நடிகராகவும், மேடை மேலாளராகவும் பணியாற்றினார். இவருடைய ஒருங்கிணைப்பின்கீழ் பிரபல நடிகர்கள் கே. பி. கேசவன், பி. யு. சின்னப்பா, எம். ஜி. சக்கரபாணி, எம், ஜி. இராமச்சந்திரன் ஆகியோர் நாடகங்களில் நடித்திருந்தனர்.

## நடித்த திரைப்படங்கள்
# பதி பக்தி (1936)
# சந்திரகாந்தா‎ (1936)
# பஞ்சாப் கேசரி (1938)
# ரம்பையின் காதல் (1939)
# பாண்டுரங்கன் (1939)
# பம்பாய் மெயில் (1939)
# வாயாடி (1940)
# விக்ரம ஊர்வசி (ஊர்வசியின் காதல்) (1940)
# ‎‎காளமேகம் (1940)
# உத்தம புத்திரன் (1940)
# சபாபதி (1941)
# பக்த கௌரி (1941)
# நவீன மார்க்கண்டேயா (1941)
# நாடகமேடை (1942)
# சதி சுகன்யா (1942)
# மாயஜோதி (1942)
# சிவலிங்க சாட்சி (1942)
# மனோன்மணி (1942)
# கங்காவதார் (1942)
# ‎பிருத்விராஜன் (1942)
# காரைக்கால் அம்மையார் (1943)
# ராஜ ராஜேஸ்வரி (1944)
# மானசம்ரட்சணம் (1945)
# பர்மா ராணி (1945)
# சகடயோகம் (1946)
# வால்மீகி (1946)
# ஆரவல்லி சூரவல்லி (1946)
# அர்த்தநாரி (1946)
# ஸ்ரீ முருகன் (1946)
# ஆயிரம் தலை வாங்கி அபூர்வ சிந்தாமணி (1947)
# கன்னிகா (1947)
# ஸ்ரீ ஆண்டாள் (1948)
# ஆதித்தன் கனவு (1948)
# போஜன் (1948)
# பிழைக்கும் வழி (1948)
# தேவமனோகரி (1949)
# மாயாவதி (1949)
# பொன்முடி (1950)
#ஏழை படும் பாடு (1950)
#போலி பாஞ்சாலி (1940)
#சௌ சௌ 
#மீனாக்‌ஷி கல்யாணம்
#தமிழறியும்பெருமாள்
#உத்தமி
#அருந்ததி
#மாத்ருபூமி
#சதி முரளி (1941)
#பக்த ஹனுமான்
#சூரிய புத்ரி
#பர்த்ருஹரி
#ஆதித்தன் கனவு
#திவான் பகதூர்
#தயாளன்
#போலி பாஞ்சாலி
#மாரியம்மன்
#லக்‌ஷ்மி விஜயம்
#அர்த்தநாரி
#உதயணன் வாசவதத்தா

## உசாத்துணை
* The rise of Chinnasami, ராண்டார் கை, தி இந்து, ஜனவரி 22, 2015
* MGR's martial arts guru, ராண்டார் கை, தி இந்து, ஜனவரி 29, 2015
* The Ratnam brand of comedy, ராண்டார் கை, தி இந்து, பிப்ரவரி 5, 2015

## வெளி இணைப்புகள்
* எம். ஜி.ஆரின் வாத்தியார் காளி என்.ரத்தினம்

பகுப்பு:இந்தியத் தமிழ் நாடகத் துறையினர்
பகுப்பு:1950 இறப்புகள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:1897 பிறப்புகள்
பகுப்பு:இந்தியத் தமிழ் நாடக நடிகர்கள்
ஏற்கப்பட்ட மற்றும் சோதனை மதிப்பு

**ஏற்கப்பட்ட மற்றும் பரிசோதனை மதிப்பு** *( Accepted and experimental value )* என்ற சொற்கள் அறிவியலில்  மிகவும் குறிப்பாக வேதியியலில் பின்வருமாறு பொருள் கொள்ளப்படுகின்றன.

**ஏற்கப்பட்ட மதிப்பு** என்பது கிட்டத்தட்ட எல்லா விஞ்ஞானிகளாலும் ஒருமனதாக ஏற்றுக்கொள்ளப்பட்ட ஒரு பொருளினுடைய மதிப்பைக் குறிக்கிறது.

**சோதனை மதிப்பு** என்பது உள்ளுர் ஆய்வகத்தில் கண்டறியப்பட்ட அப்பொருளினுடைய பண்புகளின் மதிப்பைக் குறிக்கிறது

## இவற்றையும் காண்க
* துல்லியம் மற்றும் வழுவாத நுண்ணியம்
* பிழை
* பிழை சதவீதம்

## மேற்கோள்கள்

பகுப்பு:பகுப்பாய்வு வேதியியல்
கனகராயன் செட்டி

**கனகராயன் செட்டி** என்பவர், யாழ்ப்பாண அரசன், கூழங்கைச் சக்கரவர்த்தி எனப்படும் முதலாவது ஆரியச் சக்கரவர்த்தி காலத்தில் தமிழ்நாட்டின் செங்குன்றம் என்னும் ஊரில் இருந்து யாழ்ப்பாணத்தில் குடியேறியதாக யாழ்ப்பாண வைபவமாலை கூறும் ஒருவர். இவரை அரசன் தெல்லிப்பழை என்னும் ஊரிற் குடியேற்றியதாக வைபவமாலை கூறுகின்றது. இவரைப் பாட்டுடைத் தலைவனாகக் கொண்டே 18 ஆம் நூற்றாண்டில் கடைசிப் பகுதியில் தண்டிகைக் கனகராயன் பள்ளு என்னும் சிற்றிலக்கியம் எழுதப்பட்டது.

## குடியேற்றக் காலம்
கனகராயன் உள்ளிட்ட உயர்குடியினர் யாழ்ப்பாணம் வந்த காலம், அதற்கான காரணம் என்பன குறித்து இக்குடியேற்றம் பற்றி ஆராய்ந்த அறிஞர்களிடையே கருத்து வேறுபாடுகள் காணப்படுகின்றன. வைபவமாலை இக்குடியேற்றத்தை முதலாம் ஆரியச் சக்கரவர்த்தியுடன் தொடர்புபடுத்தியிருந்தாலும், இதிலிருந்து தெளிவான காலக்கணிப்பைப் பெற முடியாதுள்ளது. வரலாற்று ஆய்வாளர் வ. குமாரசாமி இது 13 ஆம் நூற்றாண்டின் நடுப்பகுதியில் நிகழ்ந்திருக்கும் என்கிறார். செ. இராசநாயகம், 14 ஆம் நூற்றாண்டின் மாலிக்கபூரின் படையெடுப்பினால் ஏற்பட்ட நிலைமைகளைத் தொடர்ந்தே இவ்வுயர்குடியினர் தமிழ்நாட்டை விட்டு யாழ்ப்பாணத்துக்குக் குடிபெயர்ந்ததாகக் கருதுகிறார்.

## குறிப்புகள்

பகுப்பு:யாழ்ப்பாண மாவட்ட மக்கள்
சமவகைப் படிகம்

**சமவகைப் படிகம்** *( Allomerism )* என்பது பல்வேறு இரசாயனக் பொருட்களின் சேர்க்கையால் உருவான சேர்மங்களின் படிக அமைப்பில் உள்ள அமைப்பு ஒற்றுமை சமவகைப் படிகம் எனப்படுகிறது.

## மேற்கோள்கள்
* Penguin Science Dictionary 1994, Penguin Books

பகுப்பு:திடநிலை வேதியியல்
தண்டிகைக் கனகராயன் பள்ளு

**தண்டிகைக் கனகராயன் பள்ளு**, யாழ்ப்பாணத்தில் எழுந்த ஒரு பள்ளு வகைச் சிற்றிலக்கிய நூல். மாவிட்டபுரம் என்னும் ஊரைச் சேர்ந்த சின்னக்குட்டிப் புலவர் 18 ஆம் நூற்றாண்டின் இறுதியில் இந்நூலை ஆக்கியுள்ளார். யாழ்ப்பாண அரசன், கூழங்கைச் சக்கரவர்த்தி எனப்படும் முதலாம் ஆரியச் சக்கரவர்த்தி காலத்தில், தமிழ்நாட்டின் காரைக்காட்டுப் பகுதியில் இருந்து யாழ்ப்பாணத்தில் குடியேறியதாக யாழ்ப்பாண வைபவமாலை கூறும் கனகராயன் செட்டி என்பவரே இந்நூலின் பாட்டுடைத் தலைவன். மேற்குறித்த கனகராயனின் வழிவந்த மாவிட்டபுரம் கனகராய முதலியார் என்பவரின் வேண்டுகோளின்படியே இந்நூல் ஆக்கப்பட்டதாகத் தெரிகிறது.

## குறிப்புகள்

## வெளியிணைப்புகள்

* "யாழ்ப்பாணம்" இணையத் தளத்தில் தண்டிகைக் கனகராயன் பள்ளு.

பகுப்பு:பள்ளு
பகுப்பு:ஈழத்து நூல்கள்
பகுப்பு:18 ஆம் நூற்றாண்டுத் தமிழ் நூல்கள்
கூட்டு வினை

கரிம வேதியியலில் **கூட்டுவினை** *(addition reaction)* என்பது   இரண்டு அல்லது அதற்கு மேற்பட்ட எளிய மூலக்கூறுகள் இணைந்து ஒரு  பெரிய கூட்டுப்பொருளை  உருவாக்கும் எளிய வேதிவினையாகும்
 
வேதிச்சேர்மங்களில் நடைபெறும் கூட்டுவினைகள் அவற்றிலுள்ள பல்வகையான வேதியியற் பிணைப்புகளால் கட்டுப்படுத்தப்படுகின்றன. ஆல்க்கீன்களில் உள்ள கார்பன் – கார்பன் இரட்டைப் பிணைப்புகள் அல்லது ஆல்க்கைன்களில் உள்ள முப்பிணைப்புகள் இதற்கு உதாரணமாகும். கார்பன் – பல்லின இரட்டைப் பிணைப்பு மூலக்கூறு வகை சேர்மங்களான கார்பனைல்  (C=O) அல்லது இமைன் (C=N) தொகுதிகளும் இரட்டைப் பிணைப்பு கொண்டுள்ள சேர்மங்களைப் போலவே கூட்டுவினைகளில் ஈடுபட முடிகிறது.
 
கூட்டுவினை என்பது நீக்கல் வினைக்கு எதிராக நிகழும் வேதிவினையாகும்.  எடுத்துக்காட்டாக, ஒர் ஆல்க்கீனின் நீரேற்ற வினை மற்றும் ஓர் ஆல்ககாலின் நீர்நீக்கல் வினை இரண்டும்  கூட்டு -  நீக்கல் வினை இரட்டைகளாக  உள்ளன.

இரண்டு முக்கியமான முனைவு கூட்டு வினைகள் நிகழ்கின்றன. அவை, 1. எலக்ட்ரான் கவர் கூட்டுவினை, 2. கருகவர் கூட்டுவினை என்பனவாகும். இவ்வாறே தனிஉறுப்பு கூட்டுவினை மற்றும் வளையக்கூட்டுவினை முதலிய இரண்டு முனைவற்ற கூட்டுவினைகளும் கரிமவேதியியலில் நிகழ்கின்றன. மேலும், பல்லுறுப்பாக்கல் போன்ற வினைகளிலும் பலபடி கூட்டுவினைகளாக இவ்வகை வினைகள் இடம்பெறுகின்றன.

## கூட்டு – நீக்கல் வினைகள்

கூட்டுவினையுடன் தொடர்புடைய கூட்டு – நீக்கல் வினைகளில் ஓர் கூட்டுவினையைத் தொடர்ந்து ஒரு நீக்கல் வினையும் நிகழ்கிறது. பெரும்பாலான கூட்டுவினைகள் கார்பனைல் சேர்மங்களுடன் மின்னணு மிகுபொருட்கள் கூடுவதால் நிகழ்கின்றன. இவ்வகையான வினைகள் கருநாட்ட அசைல் பதிலீட்டு வினைகள் எனப்படுகின்றன.
 
ஒர் அலிபாட்டிக் அமீன் இமைனாக மாறுவது மற்றும் அரோமாட்டிக் அமீன் ஆல்கைலமினோ டிஆக்சோ இருபதிலீட்டு வினையில்  சிகிப் காரமாகும் வினையும் கூட்டு – நீக்கல் வினையேயாகும். நைட்ரைல்கள் நீராற்பகுத்தல் மூலம் கார்பாக்சிலிக் அமிலங்களாவதும் ஒருவகையான கூட்டு – நீக்கல் வினையாகும்.

## மேற்கோள்கள்


பகுப்பு:வினை வழிமுறைகள்
பகுப்பு:வேதி வினைகள்
இராமேசுவரம் பெருஞ்சிலந்தி

**இராமேசுவரம் பெருஞ் சிலந்தி** (Poecilotheria hanumavilasumica) என்பது தமிழ்நாட்டின் இராமேசுவரம் தீவில் காணப்படும் ஒருவகைச் சிலந்தியாகும்.
## கண்டுபிடிப்பு
இராமேசுவரம் அனுமார் கோயில் அருகே உள்ள புளிய மரங்களில் இந்தப் பெருஞ் சிலந்தியை **ஆண்ட்ரூ ஸ்மித்** என்பவர் 2004 இல் கண்டுபிடித்தார். அனுமார் கோயில் அருகே ஆண்ட்ரூ ஸ்மித் கண்டுபிடித்ததால் அவரின் பெயரையும் அனுமார் பெயரையும் இணைத்துப் **பொயெசிலோதுரியா ஹனுமான்விலாசுமிகா** (Poecilotheria hanumavilasumica) என்ற விலங்கியல் பெயர் இதற்குச் சூட்டப்பட்டது. **இராமேசுவரம் பாராசூட் ஸ்பைடர்** (Rameshwaram Parachute Spider) என்று ஆங்கிலத்தில் இந்தச் சிலந்தி அழைக்கப்படுகிறது.

## தோற்றம்

புளிய மரப்பொந்துகளில் காணப்படும் இந்தச் சிலந்திகள் சுமார் 8 அங்குல நீளம் கொண்டது. பார்ப்பதற்கு மனித முகம் அளவு காணப்படுகிறது. சிலந்தியின் கால்களில் மஞ்சள் நிறக்கோடுகள் காணப்படும்.
**பொயெசிலோதெரியா** (Poecilotheria) எனப்படும் இந்தப் பெருஞ்சிலந்தி  தென் அமெரிக்கக் காடுகளில் வாழும் உலகின் மிகப்பெரிய சிலந்தியான *கோலியாத் போர்ட் ஈட்டர் சிலந்தி*  வகைகளைச் சேர்ந்தது. இந்தச் சிலந்தியின் நச்சுத்தன்மை பாம்புகள், எலிகள், பூச்சிகளைக் கொல்லக்கூடியது. ஆனால் மனிதரை ஒன்றும் செய்யாது.

## அழியும் நிலை
இராமேசுவரத்தில் இந்தப் பெருஞ்சிலந்திகளைக் கணக்கெடுத்தபோது சுமார் 500-க்கும் குறைவான சிலந்திகளே கண்டெடுக்கப்பட்டன. இவை பார்ப்பதற்குப் பெரியதாக இருப்பதால் மக்கள் பயத்தினால் அடித்துக் கொன்றுவிடுகின்றனர். இதனால் இந்தச் சிலந்திகள் அழியும் நிலை ஏற்பட்டுள்ளது.

## குறிப்புகள்

பகுப்பு:சிலந்திதேள்கள்
எசுப்பானியாவின் இரண்டாம் பிலிப்பு

**இரண்டாம் பிலிப்பு** (*Philip II*,  *«el Prudente»*; 21 மே 1527 – 13 செப்டம்பர் 1598) எசுப்பானியாவின் அரசராக 1556 முதல் ஆட்சி புரிந்தவர். தவிரவும்  1581 முதல் போர்த்துக்கல் அரசராகவும் ( **பிலிப்பு I** ஆக) 1554 முதல் நாபொலி, சிசிலி அரசராகவும்  மிலன் பிரபுவாகவும் விளங்கினார். அரசி முதலாம் மேரியுடன் திருமணமான காலத்தில் (1554–58), இங்கிலாந்து மற்றும் அயர்லாந்தின் அரசராகவும் இருந்தார். 1555இலிருந்து நெதர்லாந்தின் 17 மாநிலங்களுக்கு பிரபுவாக இருந்தார். எசுப்பானியத்தில் "விவேகமுள்ள பிலிப்பு" (*பெலிப்பு எல் புருடென்ட்*) என்று அழைக்கப்பட்டார். இவரது காலத்தில் பேரரசு அப்போது ஐரோப்பியர்கள் அறிந்திருந்த அனைத்துக் கண்டங்களிலும் பரவியிருந்தது. இவரது நினைவாக பெயரிடப்பட்ட பிலிப்பீன்சு தீவுகளும் பேரரசில் அடங்கியிருந்தது. இவரது ஆட்சிக்காலத்திலேயே எசுப்பானியா அதிகாரத்திலும் தாக்கத்திலும் தனது உச்சநிலையை எட்டியது. இது சிலநேரங்களில் *பொற்காலம்* எனப்படுகின்றது.  "சூரியன் மறையாத பேரரசு" என்ற சொலவடை இவரது ஆட்சிக்காலத்தில்தான் முதன்முறையாகப் பயன்படுத்தப்பட்டது.

பிலிப்பின் ஆட்சிக்காலத்தில் தனித்தனியே 1557, 1560, 1569, 1575, மற்றும் 1596 ஆண்டுகளில் அரசு திவாலானது. 1581 ஆம் ஆண்டில் நெதர்லாந்திற்கு விடுதலை வழங்கப்பட்டதற்கு இதுவும் ஒரு காரணமாக அமைந்தது.  கத்தோலிக்கரான பிலிப்பு சீர்திருத்தத் திருச்சபை சேர்ந்த இங்கிலாந்து மீது 1588 இல் பல கடற்படையெடுப்புக்களை எடுத்து தோல்வியுற்றார்; இத்தோல்விகள் பெரும்பாலும் புயல்களாலும் கட்டமைப்புச் சீர்கேடுகளாலும் ஏற்பட்டன.
## ஆட்சிப்பரப்புகள்

## மேற்சான்றுகள்

பகுப்பு:எசுப்பானிய அரசர்கள்
பகுப்பு:1527 பிறப்புகள்
பகுப்பு:1598 இறப்புகள்
பகுப்பு:கத்தோலிக்க மறுமலர்ச்சி
பகுப்பு:இங்கிலாந்தின் அரசர்கள்
ஸ்பென்சர் காரெட்

**ஸ்பென்சர் காரெட்** (**Spencer Garrett**, பிறப்பு: செப்டம்பர் 19, 1963) ஒரு அமெரிக்க நாட்டு நடிகர் ஆவார். இவர் 21, பாபி, டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன், அயன் மேன் 3, தி கப் போன்ற பல திரைப்படங்களில் நடித்துள்ளார். இவர் சூப்பர்நேச்சுரல் போன்ற பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

## திரைப்படங்கள்
* 1997: ஏர் ஃபோர்ஸ் ஒன்
* 1998: பெர்மநேன்ட் மிட்நைட்
* 1998: ஸ்டார்சற்றுக்
* 2001: லவ்லி & அமேசிங்
* 2005: தங்க யு போர் தி ஸ்மோக்கிங்
* 2006: பாபி
* 2008: 21
* 2008: தி லக்கி ஒன்ஸ்
* 2009: டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன்
* 2013: அயன் மேன் 3
* 2015: தி கப்

## சின்னத்திரை
* 1990: டாலஸ்
* 1990: 21 ஜம்ப் ஸ்ட்ரீட்
* 1995: பேமிலி மேட்டர்ஸ்
* 2007: சூப்பர்நேச்சுரல்
* 2007: 24
* 2010: லீவரேஜ்

## வெளி இணைப்புகள்
*

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கர்கள்
மினாங்கபாவு

மினாங்கபாவ் என்ற சொல் கீழ்க்கண்டவற்றைக் குறிக்கும்.
* மினாங்கபாவு மக்கள்
* மினாங்கபாவு மொழி
* மினாங்கபாவு பெருநிலம்
போர்த்துக்கீசு திறப்பு

சதுரங்க விளையாட்டில் **போர்த்துக்கீசு திறப்பு** (*Portuguese Opening*) என்பது,

**1. e4 e5**

**2. Bb5**

என்ற ஆரம்ப நகர்வுகளுடன் தொடங்குகிறது. இத்தொடக்கம் ஓர் அசாதாரண வகை சதுரங்கத் தொடக்கம் ஆகும். உருய் உலோப்பசு வகை தொடக்க ஆட்டத்திலிருந்து (1.e4 e5 2.Nf3 Nc6 3.Bb5), குதிரையை **Nf3** ஆடுவதை தாமதப்படுத்தும் நகர்வினால் இத்தொடக்கம் மாறுபடுகிறது. இதனால், வெள்ளை ஆட்டக்காரர் தன்னுடைய எண்னத்தில் f-சிப்பாயை f2–f4 நகர்த்துவதற்கான சாத்தியம் உள்ளதாகவே நினைக்க வைக்கிறார். **e5** சிப்பாயை பரிமாற்றம் செய்துகொள்ள அழுத்தமேதும் வெள்ளை கொடுக்காததால் கருப்பு ஆட்டக்காரர் சுதந்திரமாக எந்த நகர்வையும் செய்யும் நிலையில் இருக்கிறார்.

## வரிசைகள்
ஒருவேளை கருப்பு  **2...Nf6**, என்று விளையாடினால், வெள்ளை **3.d4** என்ற நகர்வின் மூலமாக ஒரு பலியாட்டம் ஆட முயற்சிக்கலாம். கருப்பு **2...Nc6**, என்று விளையாடும் வரிசையைத் தேர்ந்தெடுத்தால், வெள்ளை **3.Nf3** என்று நகர்த்தி ஆட்டத்தின் போக்கை உருய் உலோப்பசு வகை ஆட்டமாக மாற்றிக்கொள்ள முடியும். ஆனால், பெரும்பாலும் **2...c6** என்ற நகர்வைச் செய்து வெள்ளை அமைச்சருக்கு ஓர் உதை கொடுப்பது பிரபலமான முயற்சியாக உள்ளது. இவ்வுதை கொடுக்கப்பட்டால் ஆட்டம்  **3.Ba4 Nf6** எனத் தொடர்கிறது. இந்நிலையில் வெள்ளையின் நான்காவது நகர்வு **4.Nc3** அல்லது **4.Qe2** என்பதாக இருக்க முடியும்.

இத்தொடக்கம்  2.Nf3. நகர்வை வெள்ளை விளையாட மறந்த உருய் உலோப்பசு தொடக்கம் போல உள்ளதாக கிரகாம் பர்கெசு குறிப்பிடுகிறார். இருந்தபோதிலும் போர்த்துக்கீசு தொடக்கம் ஆரம்பத்தில் தோன்றியதைப் போல மோசமான தொடக்கமோ அர்த்தமற்ற நகர்வுகளோ கொண்டதல்ல. கருப்பு எச்சரிக்கையுடன் ஆட்டத்தைத் தொடர வேண்டியது அவசியம் என்பதையே சுட்டுகிறது.

## மேற்கோள்கள்
*

## இவற்றையும் காண்க
* சதுரங்கத் திறப்புகள்

## வெளி இணைப்புகள்

* 227 Games at Chess.com

பகுப்பு:சதுரங்கத் திறப்புகள்
உலோப்பசு திறப்பு

சதுரங்க விளையாட்டில் **உலோப்பசு  திறப்பு** (*Lopez Opening*) என்பது,

**1. e4 e5**

**2. c3**

என்ற ஆரம்ப நகர்வுகளுடன் தொடங்குகிறது. இத்தொடக்கம் **மேக்லியாடு தாக்குதல்** (*MacLeod Attack*) என்ற பெயராலும் அழைக்கப்படுகிறது.
 
19 ஆம் நூற்றாண்டைச் சேர்ந்த ஸ்காட்டிசு – கனடிய சதுரங்க விளையாட்டு வீரர் நிக்கோலசு மேக்லியாடு இத்திறப்பை அடிக்கடி விளையாடினார். ஆனால் போட்டிகளில் இத்திறப்பு எப்போதாவதுதான் ஆடப்படுகிறது.
 
## விவாதம்

வெள்ளையின் இரண்டாவது நகர்வு, அடுத்து தன்னுடைய சிப்பாயை **d4** என்று ஆடுவதற்கான தயாரிப்பாக அமைந்துள்ளது. இதனால் வலுவான மையம் வெள்ளைக்கு உண்டாகும் நிலை ஏற்படுகிறது. தொடரும் ஆட்டம் மிகவும் கிட்டத்தட்ட பொன்சியானி திறப்பு அல்லது சுகாட்சு ஆட்டத்தில் நிகழும் கோரிங் பலியாட்ட வகை தொடக்கத்திற்கு மாறிவிடுகிறது. இத்தொடக்கம் மிகவும் மெதுவானது என்று எரிக் சிகில்லர் தன்னுடைய, ” வழக்கத்துக்கு மாறான சதுரங்கத் திறப்புகள்” என்னும் நூலில் குறிப்பிடுகிறார். கருப்பு  **2...d5!**  என்ற ஒரு தீவிரமான நகர்வைச் செய்வதன் மூலமாக ஆட்டத்தின் வழிமாறும் போக்குகளை நீக்கி அவருக்கு ஏற்பட்ட தொடக்க பின்னடைவுகளை சரிபடுத்திக் கொள்கிறார். ஆட்டம் **1.e4 e5 2.c3 d5! 3.exd5 Qxd5,** என்று தொடர்கிறது. **4.Nc3** என்று விளையாடி இராணியை விரட்டவும் ஒரு உத்வேகம் பெறவும் வெள்ளைக்கு வாய்ப்பு இல்லாமல் போய்விடுகிறது.

## இவற்றையும் காண்க
* உருய் உலோப்பசு —  ஒரு பிரபலமான சதுரங்கத் திறப்பாட்டம். 

## மேற்கோள்கள்

பகுப்பு:சதுரங்கத் திறப்புகள்
கத்தோலிக்க கீழைத்திருச்சபைகள்

**கத்தோலிக்க கீழைத்திருச்சபைகள்** அல்லது **கிழக்கு கத்தோலிக்க திருச்சபைகள்** என்பன தன்னாட்சி அதிகாரமுடையவையும் திருத்தந்தையோடு முழு உறவு ஒன்றிப்பில் இருக்கும் தனித்திருச்சபைகளாகும். இலத்தீன் வழிபாட்டு முறைசபைகளோடு இவையும் ஒன்றாக முழு கத்தோலிக்க திருச்சபையாக கருதப்படுகின்றன. இவற்றின் வழிபாட்டு முறை பிற கீழைத்திருச்சபைகளோடு ஒத்திருக்கின்றன.

மனித குடி பெயர்தலின் காரணமாக கிழக்கிலிருந்து இவ்வகைத்திருச்சபைகள் கிழக்கு ஐரோப்பா, மத்திய கிழக்கு நாடுகள், வடக்கு ஆப்பிரிக்கா, இந்தியா, மேற்கு ஐரோப்பா, அமெரிக்காக்கள் மற்றும் ஓசியானியா ஆகிய இடங்களிலும் ஆட்சிப்பீடங்களைக் (Eparchy) கொண்டுள்ளன.

## மேற்கோள்கள்


பகுப்பு:கத்தோலிக்க திருச்சபை
பகுப்பு:கிழக்கு மரபுவழித் திருச்சபை‎
மேரி எலிசபெத் வின்ச்டீத்

**மேரி எலிசபெத் வின்ச்டீத்** (*Mary Elizabeth Winstead*, பிறப்பு: நவம்பர் 28, 1984) ஒரு அமெரிக்க நாட்டுத் திரைப்பட நடிகை ஆவார். இவர் பாபி, டை ஹார்ட் 5, பால்ட்ஸ் போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களில் நடித்துள்ளார்.

## ஆரம்பகால வாழ்க்கை
இவர் நவம்பர் 28, 1984ஆம் ஆண்டு ரோக்கி மவுண்ட், வட கரோலினாவில் ஐந்து குழந்தைகளில் ஒருவராக பிறந்தார்.

## திரைப்படங்கள்
* 2005: செக்கிங் அவுட்
* 2005: ஸ்கை ஹை
* 2006: பாபி
* 2006: பாக்டரி கேர்ள்
* 2006: பிளாக் கிறிஸ்துமஸ்
* 2007: டெத் ப்ரூஃப்
* 2007: லைவ் ப்ரீ ஓர் டை ஹர்ட் 
* 2008: மேக் இட் ஹப்பேன்
* 2010: ஸ்காட் பில்கிரிம் வெர்சஸ் வஸ். தி வேர்ல்ட்
* 2011: தி திங்
* 2013: டை ஹார்ட் 5
* 2013: எ.சி.ஓ.டி 
* 2014: அலெக்ஸ் ஒப் வெனிஸ் 
* 2015: பால்ட்ஸ்

## சின்னத்திரை
* 1999: தி லாங் ரோட் ஹோம்
* 2001-2002: வொல்ப் லேக்
* 2004: மான்ஸ்டர் தீவு

## மேற்கோள்கள்

## வெளி இணைப்புகள்
* 
* 
* 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குழந்தை நட்சத்திரங்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
சின்னவர் (திரைப்படம்)

***சின்னவர்*** என்பது 1992 ஆம் ஆண்டில் வெளியான ஒரு இந்தியத் தமிழ்த் திரைப்படமாகும். கங்கை அமரன் இயக்கிய இத்திரைப்படத்தில் பிரபு, சந்திரசேகர், கஸ்தூரி ஆகியோர் முன்னணி கதாபாத்திரங்களில் நடித்திருந்தனர். இத்திரைப்படத்திற்கு இசைஞானி இளையராஜா இசையமைத்திருந்தார். இத்திரைப்படம் 1992 ஏப்ரல் 24 அன்று வெளியானது.

## நடிகர்கள்
*பிரபு - முத்து (எ) சின்னவர் 
*சந்திரசேகர் - வீராசாமி 
*கஸ்தூரி - மீனா 
*சித்ரா - பொன்னி 
*ராதாரவி - குமார் 
*கவுண்டமணி 
*செந்தில்
*கோவை சரளா - செவத்தம்மா 
*எஸ். என். லட்சுமி - முத்துவின் அம்மா

## பாடல்கள்
இத்திரைப்படம் இளையராஜாவின் இசையமைப்பில் வெளியான திரைப்படமாகும். இத்திரைப்படத்தில் இடம்பெற்ற ஏழு பாடல்களும், இப்படத்தின் இயக்குநர் கங்கை அமரன் எழுதிய பாடல்களாகும்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கங்கை அமரன் இயக்கிய திரைப்படங்கள்
பகுப்பு:ராதாரவி நடித்த திரைப்படங்கள்
அத்லாந்தா இந்து ஆலயம்

**அத்லாந்தா இந்து ஆலயம்** ஐக்கிய அமெரிக்காவின் ஜோர்ஜியா மாகாணத்தின் அத்லாந்தா அருகில் அமைந்துள்ள ரிவெர்டல் நகரத்திற்கு அருகே 1990-ஆம் ஆண்டு கட்டப்பட்ட இந்துக் கோயில் ஆகும். தென்னிந்திய கட்டடக் கலையை ஒத்து கட்டப்பட்டிருக்கும் இந்தக் கோவிலுக்கு அட்லாண்டாவைச் சேர்ந்த இந்து சமயத்தவர்கள் வருகை புரிவது வழக்கம்.

இந்தக் கோவிலில் இரண்டு தனித்தனி கோவில்கள் உள்ளன. ஒன்று வெங்கடாசலபதி பெருமாள் கோவில். மற்றொன்று சிவன் கோவில் ஆகும். மேலும், இரண்டு கோவில்களிலும் பிற தெய்வங்களும் உள்ளனர்.

## மேற்கோள் சுட்டிகள்

## வெளியிணைப்புகள்

* 
* முகநூல்: http://facebook.com/HinduTempleAtlanta

பகுப்பு:ஜோர்ஜியா (மாநிலம்)
பகுப்பு:அமெரிக்க இந்துக் கோவில்கள்
புனித ஆசிர்வாதப்பர் சபை

**புனித ஆசிர்வாதப்பர் சபை** அல்லது **புனித பெனடிக்டன் சபை** (OSB; இலத்தீன்: *Ordo Sancti Benedicti*), என்பது தன்னாட்சி அதிகாரமுடைய, நூர்சியாவின் பெனடிக்டின் துறவற சட்டங்களின்படி நடக்கும் துறவியர் இல்லங்கள், மடங்கள், ஆதீனங்கள் ஆகியவற்றால் ஆன ஒரு கத்தோலிக்க துறவற சபை ஆகும். இவ்வகை இல்லங்கள் தன்னாட்சி அதிகாரம் பெற்றிருப்பதால், இவற்றிற்கு தலைமையகம் ஏதும் இல்லை. இவை அனைத்தின் ஒருமித்த தேவைகளையோ அல்லது நிலைப்பாட்டையோ எடுத்துரைக்க *பெனடிக்டன் கூட்டமைப்பு* உள்ளது. இக்கூட்டமைப்புக்கு இவ்வில்லங்களின்மீது எவ்வகை அதிகாரமும் இல்லை. இக்கூட்டமைப்பு 1883இல் திருத்தந்தை பதின்மூன்றாம் லியோவின் *Summum semper* என்னும் அறிக்கையினால் நிறுவப்பட்டது. இக்கூட்டமைப்பின் தலைவர் *தன்னாட்சித் ஆதீனத் தலைவர்* (Abbot Primate) என அழைக்கப்படுகின்றார். 

இவர்களின் உடையின் நிறத்தால் இவர்களை *கருப்பு துறவியர்* எனவும் அழைப்பர். இச்சபையின் உறுப்பினர்கள் OSB என்னும் சுறுக்கக்குறியினை தங்களின் பெயர்களுக்குப்பின் சேர்ப்பது வழக்கம்.

## இச்சபையின் உறுப்பினராக இருந்த திருத்தந்தையர்கள்

*திருத்தந்தை முதலாம் கிரகோரி (c540–604, r. 590–604)
*திருத்தந்தை இரண்டாம் சில்வெஸ்தர் (c 946–1003, r. 999–1003)
*திருத்தந்தை ஏழாம் கிரகோரி (c 1020–85, r. 1073–85)
*திருத்தந்தை மூன்றாம் விக்டர் (c 1026–87, r. 1086–87)
*திருத்தந்தை இரண்டாம் பாஸ்கால் (d. 1118, r. 1099–1118)
*திருத்தந்தை இரண்டாம் ஜெலாசியுஸ் (d. 1119, r. 1118–19)
*திருத்தந்தை ஐந்தாம் செலஸ்தீன் (1215–96, r. 1294)
*திருத்தந்தை ஆறாம் கிளமெண்ட் (1291–1352, r. 1342–52)
*திருத்தந்தை ஐந்தாம் அர்பன் (1310–70, r. 1362–70)
*திருத்தந்தை ஏழாம் பயஸ் (1742–1823, r. 1800–23)
*திருத்தந்தை பதினாறாம் கிரகோரி (1765–1846, r. 1831–46)

பகுப்பு:பெனடிக்டன் சபையினர்
பகுப்பு:அர்ப்பணவாழ்வுச் சபைகள்
பகுப்பு:கத்தோலிக்க ஆன்மீகம்
நசீர் அகமது

**ஹபீஸ் நசீர் அகமது** (*Hafis Nazeer Ahamed*, பிறப்பு: 16 ஏப்ரல் 1961) என அழைக்கப்படும் **அகமது நசீர் செய்னுலாப்தீன்** (*Agamed Nazeer Zainulabdeen*), இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் கிழக்கு மாகாண முதலமைச்சரும் ஆவார். இவர் 2015, பெப்ரவரி 6 இல் கிழக்கு மாகாணத்தின் 3-ஆவது முதலமைச்சராக சிறீலங்கா முஸ்லிம் காங்கிரசு கட்சியின் சார்பில் தெரிவு செய்யப்பட்டார்.

## வாழ்க்கைக் குறிப்பு
நசீர் அகமது முசுலிம் காங்கிரசு கட்சியின் சார்பில் 1994 நாடாளுமன்றத் தேர்தலில் மட்டக்களப்பு மாவட்டத்தில் போட்டியிட்டு தோல்வியடைந்தார்.

கெய்ரோ ஜன்சம்சு பல்கலைக்கழகத்திலும், சவூதி அரேபியா பெற்றோலியப் பல்கலைக்கழகத்திலும் கல்வி கற்று மண் பொறியியலில் பட்டம் பெற்றார். அரசியலில் நுழைந்த நசீர் ஆரம்பத்தில் சிறீலங்கா முசுலிம் காங்கிரசின் வெளிவிவகாரங்களுக்குப் பொறுப்பாளராகப் பணியாற்றினார். பின்னர் 2005 முதல் 2009 வரையில் அரசுத்தலைவர் மகிந்த ராசபக்சவின் ஆலோசகராகப் பணியாற்றினார்.

## அரசியல்
2012, செப்டம்பர் 8 இல் இடம்பெற்ற மாகாணசபைத் தேர்தலில் மட்டக்களப்பு மாவட்டத்தில் முசுலிம் காங்கிரசின் வேட்பாளராகப் போட்டியிட்டு 11,401 விருப்பு வாக்குகள் பெற்று மாகாணசபை உறுப்பினரானார். முசுலிம் காங்கிரசு சார்பாக மட்டக்களப்பு மாவட்டத்தில் போட்டியிட்டு வெற்றி பெற்ற ஒரே ஒரு முசுலிம் காங்கிரசு உறுப்பினர் இவராவார். ஐக்கிய மக்கள் சுதந்திரக் கூட்டணி 15 இடங்களைக் கைப்பற்றிய நிலையில், சிறீலங்கா முசுலிம் காங்கிரசின் ஆதரவுடன் ஆட்சியைக் கைப்பற்றியது. முசுலிம் காங்கிரசுடன் சுதந்திரக் கூட்டணி செய்து கொண்ட ஒப்பந்தத்தின் அடிப்படையில் முதல் இரண்டரை ஆண்டுக் காலத்திற்கு சுதந்திரக் கூட்டணியின் உறுப்பினர் நஜீப் அப்துல் மஜீத் முதலமைச்சரானார். முசுலிம் காங்கிரசு மற்றும் ஐக்கிய மக்கள் சுதந்திரக் கூட்டணி இணைந்த கிழக்கு மாகாண அமைச்சரவையில் நசீர் அகமதுவுக்கு விவசாய, கால்நடை உற்பத்தி, கிராமியக் கைத்தொழில் அபிவிருத்தி, மீன்பிடி மற்றும் சுற்றுலாத்துறை அமைச்சர் பதவி வழங்கப்பட்டது.

இரண்டரை ஆண்டுகளின் பின்னர் 2015 பெப்ரவரி 6 இல் முசுலிம் காங்கிரசின் ஹாபிஸ் நசீர் அகமது கிழக்கு மாகாணத்தின் 3-ஆவது முதலமைச்சராக நியமிக்கப்பட்டார். கிழக்கு மாகாணசபை 2017 செப்டம்பர் 30 இல் கலைக்கப்பட்டது.

நசீர் அகமது 2020 நாடாளுமன்றத் தேர்தலில் மட்டக்களப்பு மாவட்டத்தில் முசுலிம் காங்கிரசின் வேட்பாளராகப் போட்டியிட்டு நாடாளுமன்றத்திற்கு முதல் தடவையாகத் தெரிவு செய்யப்பட்டார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:கிழக்கு மாகாண சபை உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கை முசுலிம் அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கை மாகாண முதலமைச்சர்கள்
பகுப்பு:சிறீலங்கா முசுலிம் காங்கிரசு அரசியல்வாதிகள்
பகுப்பு:இலங்கையின் 16வது நாடாளுமன்ற உறுப்பினர்கள்
ஐந்தாம் அர்பன் (திருத்தந்தை)

**திருத்தந்தை ஐந்தாம் அர்பன்** (; 1310 – 19 டிசம்பர் 1370), இயற்பெயர் **வில்லியம் தெ க்ரிமோர்த்**, என்பவர் கத்தோலிக்க திருச்சபையின் திருத்தந்தையாக 28 செப்டம்பர் 1362 முதல் 1370இல் தனது இறப்புவரை இருந்தவர் ஆவார். இவர் பெனடிக்டன் சபையினர். அவிஞ்ஞோன் ஆட்சிக்காலத்தில் ஆட்சிசெய்த ஆறாம் திருத்தந்தை.

இவர் பேரறிஞராகவும், புனிதராகவும் பலராலும் போற்றப்பட்டவர். திருத்தந்தையாக தேர்வானப்பின்பும் இவர் பெனடிக்டன் சபை சட்டங்களைப் பின்பற்றி எளிய வாழ்வு வாழ்ந்தார். திருத்தந்தை ஒன்பதாம் பயஸ் 1870இல் இவருக்கு அருளாளர் பட்டம் அளித்தார். அவிஞ்ஞோன் ஆட்சிக்காலத்தில் ஆட்சிசெய்த திருத்தந்தையருள் முத்திபேறுபட்டம் பெற்ற ஒரே திருத்தந்தை இவர் ஆவார்.

இவர் தனது ஆட்சிக்காலத்தில் திருச்சபையினைச் சீரமைக்க முயன்றார். பல கோயில்களையும் மடங்களையும் புதுப்பித்தார். இவர் தனது ஆட்சிப்பொறுப்பை ஏற்கும்போது கொண்ட குறிக்கோளான பெரும் சமயப்பிளவினை முடிவுக்குக் கொணரப் பெரிதும் முயன்றார். ஆயினும் இவரின் முயற்சி பலனளிக்கவில்லை.

## மேற்கோள்கள்


பகுப்பு:1310 பிறப்புகள்
பகுப்பு:1370 இறப்புகள்
பகுப்பு:பிரெஞ்சு திருத்தந்தையர்கள்
பகுப்பு:அவிஞ்ஞோன் திருத்தந்தை ஆட்சிக்காலம்
பகுப்பு:திருத்தந்தையர்கள்
அழுத்தமானி

**அழுத்தமானி** என்பது வளிமம் (அ) வாயுக்கள் மற்றும் நீர்மம் (அ) திரவங்களின் அழுத்தத்தினை அளவீட பயன்படுகின்றது. **அழுத்தம்** என்பது ஒரு பொருளின் மீது அதன் ஒரு *குறிப்பிட்ட* அலகுப் பரப்பில் அதற்குச் செங்குத்தான திசையில் செலுத்தப்படும் விசையாகும். அழுத்தமானி பொதுவாக பண்புப்பெயர்ப்பியாக செயற்படுகின்றது. எடுத்துக்காட்டாக அழுத்தத்தினை மின்னியல் சக்தியாக மாற்றுவதைக் கூறலாம்.

அழுத்தமானி என்பது நம்முடைய தினச்செயற்பாடுகளில் கட்டுப்படுத்தும் கருவியாகவும், மேற்பார்வையிடும் கருவியாகவும் பயன்படுகின்றது. அழுத்தமானி மறைமுகமாக திரவ/வாயுக்களின் ஒட்டத்தினையும், வேகம மற்றும் திரவங்களின் மட்டத்தினையும், உயரத்தினையும் அளவீடப் பயன்படுகின்றது. அழுத்தமானியானது அழுத்தபண்புப்பெயர்ப்பி (*pressure transducer*), அழுத்தம் ட்ரான்ஸ்மீட்டர், அழுத்தம்சுட்டி (*pressure indicator*), நீலத்தடிநீர் மட்டமானி (*piezometer*), குறைவழுத்தமானி (*manometer*) என்றும் அழைக்கப்படுகின்றது.

அழுத்தமானியானது தொழில்நுட்பம், செயற்பாடு, வடிவமைப்பு, பயன்பாடு மற்றும் விலையின் அடிப்படையில் வெவ்வேறு வகையில் வித்தியாசப்படுகின்றது. இன்றையளவில் தோரயமாக 50க்கும் மேற்பட்ட அழுத்தமானி 3000க்கும் மேற்பட்ட நிறுவனங்களால் தயாரிக்கப்படுகின்றது.

## வகைகள்
அழுத்தமானியானது அது அளவீடும் அழுத்தத்தினையையும், வெப்பநிலை பயன்பாடுகளையும் பொருத்து வகைப்படுத்தப்படுகிறது, எனினும் அழுத்தத்தினை பொறுத்தே அதன் வகைபாடுகள் கீழ்கண்டனவாக வகைப்படுத்தப்படுகிறது.

***வெற்றிட அழுத்தமானி** (*Absolute Pressure Sensor*)
இது முற்றிலும் வெற்றிடத்தினை அளவீடும் கருவியாகும்.

***குறைவழுத்தமானி** (*Vacuum Pressure Sensor*)
இதுவும் வெற்றிடத்தினை அளவீடும் என்றாலும், இது வளிமண்டலத்திற்கு கீழேயுள்ள அழுத்ததினை அளவீடும் கருவியாகும்.

***வளிமண்டல அழுத்தமானி** (*Gauge Pressure Sensor*)
இது வளிமண்டல அழுத்தத்தினை அளவீடும் கருவியாகும்.

***வகையீட்டு அழுத்தமானி** (*Differential Pressure Sensor*)
இது இரு வேறுபட்ட அழுத்தத்தினை அளவீடும் கருவியாகும், அழுத்தமானியோடு இருவேறு அழுத்தத்தினை அளவீட வேண்டிய பகுதியானது இணைக்கப்பட்டிருக்கும். இரண்டு அழுத்ததிற்கும் இடையுள்ள வித்தியாசத்தினை அளவீடும்.

***மூடப்பட்ட அழுத்தமானி** (*Sealed Pressure sensor*)
இதுவும் வளிமண்டல அழுத்தமானியை போன்றே செயற்படும். ஆனால் இது வளிமண்டல அழுத்தத்தினை ஓப்பீடுவதற்கு பதிலாக இதனோடு இணைக்கப்பட்டுள்ள மூடப்பட்டஅழுத்தத்தினை ஓப்பீடும்.

## பயன்பாடுகள்

அழுத்தமானி அழுத்தத்தினையும், உயரத்தினையும், ஓட்டத்தினையும், மட்டத்தினையும்/ஆழத்தினையும், ஒழுக்கினையையும், அளவீடப் பயன்படுகின்றது.

## இவற்றையும் பார்க்க
#இயக்கநிலை அழுத்தம்
#அழுத்தம்
#List of sensors

பகுப்பு:அழுத்தம்
மலை மலை

**மலை மலை** என்பது 2009 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ஏ. வெங்கடேஷ் இயக்கிய இத்திரைப்படத்தில் அருண் விஜய், வேதிகா, பிரகாஷ் ராஜ், பிரபு ஆகியோர் முன்னணி கதாபாத்திரங்களில் நடித்திருந்தனர். மணிசர்மா இசையமைத்த இத்திரைப்படம் 2009 சூலை 31 அன்று வெளியானது.

## நடிகர்கள்
* அருண் விஜய் - வெற்றிவேல் 
* வேதிகா - அஞ்சலி 
* பிரபு - பழனிவேல் 
* பிரகாஷ் ராஜ் - இசக்கி 
* கஸ்தூரி - லட்சுமி 
* சந்தானம் - விமலகாசன் 
* கஞ்சா கருப்பு - கருப்பு 
* விஜயகுமார் - காவல்துறை கண்காணிப்பாளர்
* மயில்சாமி - ஓவியர் 
* ஆர்த்தி - அருந்ததி 
* மனோகர்
* ஷகீலா
* காதல் தண்டபாணி
* எஸ். என். லட்சுமி
* சிங்கமுத்து

## பாடல்கள்
மணிசர்மா இசையமைத்த இத்திரைப்படத்தின் பாடல்களை நடிகர் சூர்யா வெளியிட்டார்.

## மேற்கோள்கள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
உள்ளடக்க நிதி

**உள்ளடக்க நிதியம் (Financial inclusion, inclusive financing) ** என்பது பிற்படுத்தப்பட்டோருக்கும், குறைந்த வருவாய் உடையோருக்கும் போதிய பொருளாதார வசதிகளை, குறைந்த செலவில் ஏற்படுத்தித் தரும் முறையாகும். 
இந்தக் கொள்கை பாகுபாடில்லாமல் அனைத்து தரப்பு மக்களுக்கும் நிதிச் சேவைகளை வழங்க வலியுறுத்துகிறது.

## குறிக்கோள்கள்
இதன் குறிக்கோள்களாக ஐக்கிய நாடுகள் சபை குறிப்பிடுவது பின்வருமாறு: of financial inclusion as follows:

* அனைத்து தரப்பு மக்களுக்கும் குறைந்த செலவில், நிதிச் சேவைகளை வழங்குதல். நிதிச் சேவை என்பது பணத்தை சேமித்தல், எடுத்தல், காப்பிடுதல் போன்றவற்றை உள்ளடக்கியது.
* தொழில் முறையாக தரப்பாடுகளை பின்பற்றும் நிறுவனங்களாக வளர்ச்சியடைதல்
* தொடர்ச்சியான முதலீடுகளை ஈர்க்க பொருளாதாரத்தில் நிலைத் தன்மை கொண்டிருக்கும் நிறுவனங்களாக வளர்ச்சியடைதல்

## ஐக்கிய நாடுகள் சபையின் பங்கு
உழவுக்கும் ஊர்ப்புற வளர்ச்சிக்குமான தேசிய வங்கியுடன் ஐக்கிய நாடுகள் சபையும் இணைந்து, பிற்படுத்தப்பட்டோருக்கு நிதிச் சேவைகளை குறைந்த செலவில் அளிக்கின்றது. பெண்களிடம் நிதித் தேவைகளைப் பற்றிய விழிப்புணர்வையும் ஏற்படுத்துகிறது.

## இந்தியா
பிற்படுத்தப்பட்டோருக்கும் நிதிச் சேவைகளை வழங்க முடிவெடுத்த இந்திய அரசு, பிரதமரின் ஜன் தன் திட்டத்தை 2014ஆம் ஆண்டின் ஆகஸ்டு மாதத்தில் அறிமுகப்படுத்தியது. இந்தத் திட்டத்தின் மூலம் 2015 ஜனவரிக்குள் 7.5 கோடி மக்களுக்கு வங்கிக் கணக்கு துவங்கப்படும் என அறிவிக்கப்பட்டது. இந்த வங்கிக் கணக்குகளில் ஐந்தாயிரம் ரூபாயும், ஒரு லட்சத்துக்கான காப்பீட்டுத் தொகையும் வழங்கப்பட்டது.
தொடக்க நாளிலேயே 1.5 கோடி வங்கிக் கணக்குகள் தொடங்கப்பட்டன.

## சான்றுகள்

## இணைப்புகள்
*The Alliance for Financial Inclusion (ஆங்கிலத்தில்)
*Financial Inclusion - An Overview (India)  (ஆங்கிலத்தில்)
*World Bank Global Financial Inclusion Database (ஆங்கிலத்தில்)

பகுப்பு:கலைச்சொற்கள்
பாலுணர்ச்சியைத் தூண்டுதல்

**பாலுணர்வைத் தூண்டுவதன்** மூலம் புணர்ச்சிப் பரவசநிலையை அடைய முடியும். பாலுறுப்புகளைத் தொடுவதன் மூலமோ, பாலுணர்வுடன் தொடர்புடைய கதைகளைப் படித்தோ பாலுணர்வைத் தூண்ட முடியும். ஆண்குறியையும், பெண்குறியையும் தூண்டி பரவசநிலையை அடையலாம். சுய இன்பம் செய்து கொண்டோ, பொருட்களைக் கொண்டு பாலுணர்வில் ஈடுபட்டோ, ஆண்குறியை  சப்பியோ , பிறப்புறுப்பில் விரலை செருகியோ, நாவால் நக்கியோ காம உணர்ச்சியைத் தூண்ட முடியும்.

## மேலும் பார்க்க
* விந்து தள்ளல்

## சான்றுகள்

## மேலும் படிக்க
*
*

பகுப்பு:மாந்த பாலுணர்வியல்
சரத் சந்திர போசு

**சரத் சந்திர போசு** (Sarat Chandra Bose செப்டம்பர்  6, 1889-பிப்பிரவரி 20, 1950 )  என்பவர் இந்திய விடுதலைப் போராட்ட வீரராகவும் வழக்கறிஞராகவும் விளங்கியவர். இவர் புகழ் பெற்ற  சுதந்திரப் போராட்டத் தலைவர் சுபாசு சந்திர போசின் அண்ணன் என்பது குறிப்பிடத் தக்கது.

## இளமைக் காலம்

சானகிநாத் போசு என்னும் தந்தைக்கும் பிரபாபத்தி போசு என்னும் தாயாருக்கும் பிறந்தவர் கல்லூரிப் படிப்பை பிரசிடென்சி கல்லூரியில் முடித்தார். பின்னர் 1911 ஆம் ஆண்டில் இங்கிலாந்துக்குச்  சென்றார். அங்கு பாரிஸ்டர் கல்வி முடித்துவிட்டு இந்தியாவுக்குத் திரும்பினார். இந்தியாவில் வழக்கறிஞர் தொழிலில் ஈடுபட்டார். இந்திய விடுதலைப் போராட்டத்திலும் கலந்து கொண்டார்.

## அரசியல் பணி

* 1936 ஆம் ஆண்டில் வங்கப் பிரதேச காங்கிரசு குழுவின் தலைவர் ஆனார்.
* 1936 முதல் 1947 வரை அனைத்திந்திய காங்கிரசு குழுவில் உறுப்பினராக இருந்தார். 
* 1946 முதல் 1947 வரை நடுவண் சட்ட சவைக்கு  காங்கிரசு  தூதுக் குழுவை வழி நடத்திச் சென்றார்.
* வெள்ளையனே வெளியேறு இயக்கத்தில் ஈடுபட்டுப் போராடினாலும்,  அதே நேரத்தில் தம் இளவல் சுபாசு சந்திர போசுவின் இந்தியத் தேசியப் படையின்  செயல்பாட்டையும் ஆதரித்தார்.
* 1945 இல் சுபாசு சந்திர போசு காலமான பிறகு இந்தியத் தேசியப் படையைச் சேர்ந்த வீரர்களுக்கும் அவர்களின் குடும்பங்களுக்கும் நிவாரண உதவிகளைச்  செய்தார். 
* பிற்காலத்தில் கொள்கை வேறுபாட்டால் காங்கிரசிலிருந்து விலகினார்.
* இந்தியா விடுதலை அடைந்ததும் தம் தம்பி சுபாசு சந்திர போசு நடத்தி வந்த பார்வர்டு பிளாக் கட்சியில் இருந்து வழி நடத்திச் சென்றார்.
* சோலிசக்  குடியரசுக் கட்சி என்னும் பெயரில் ஒரு அமைப்பைத் தொடங்கினார். இந்தியாவிலும் வங்கத்திலும் சோசலிச அமைப்பு ஆட்சி மலர்வதை விரும்பினார்.

## சிறை வாழ்க்கை
 
சரத் சந்திர போசு சப்பானிய அரசுடன் தொடர்பு வைத்திருந்து பிரிட்டிசு அரசுக்கு எதிராகத்  துரோகம் செய்ததாகக்  குற்றம் சாற்றப்பட்டு  1941 ஆம் ஆண்டில் திசம்பர் 12 இல் கைதானார். 1945 ஆம் ஆண்டு வரை சிறையில் அடைக்கப் பட்டார்.

## நினைவு போற்றல்
thumb|Statue of Sharat Bose

சரத் சந்திர போசுவை நினைத்துப் போற்றும் வகையில் 2014 ஆம் ஆண்டில் அவர் பெயரில் ஒரு சொற்பொழிவு நிகழ்ச்சி நடந்தது. 
அதில் லியனாத் கார்டன் என்னும் வரலாற்று ஆசிரியர் அவரை பற்றிப் பேசினார். லியானத் கார்டன் என்பவர் சரத் சந்திர போசு, சுபாசு சந்திர போசு ஆகிய இரு சகோதரர்களின் வாழ்க்கை வரலாற்று நூலை எழுதியவர் ஆவார்.
நீரத் சந்திர சவுத்ரி என்னும்  புகழ் பெற்ற அறிஞர் சரத் சந்திர போசுவிடம் 1937 முதல் 1941 வரை செயலராகப் பணி  புரிந்தார் என்பது 
குறிப்பிடத்தக்கது.

## மேற்கோள்கள்
*Thy Hand, Great Anarch! India 1921-1952 (Book by Nirad C.Chaudhuri)
*History failed to recognize Sarat Chandra Bose: Leonard Gordon

பகுப்பு:இந்திய விடுதலைப் போராட்ட வீரர்கள்
பகுப்பு:1889 பிறப்புகள்
பகுப்பு:1950 இறப்புகள்
பகுப்பு:வங்காள மக்கள்
பகுப்பு:மேற்கு வங்காள அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கொல்கத்தா நபர்கள்